
	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam papildināt likumprojekta sākotnējās ietekmes novērtējuma ziņojuma 1.3. sadaļu ar skaidrojumu, kā notiks datu nodošana no Tiesu informācijas sistēmas (turpmāk - TIS) ārējiem reģistriem, piemēram, Sodu reģistram (Kādā veidā plānots nodot ziņas par nolēmumiem par galīgā soda noteikšanu? Vai datu nodošana Sodu reģistram tiks nodrošināta tiešsaistes režīmā? Vai līdz 2024. gada 1. janvārim tiks pilnveidots TIS?).
Piedāvātā redakcija
-
	Inese Sproģe (IEM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Ņemot vērā likumprojektā ietverto regulējumu, norādāms, ka, lai nodrošinātu nepieciešamo informācijas sistēmu pilnveidošanu, atbilstoši likumprojektā paredzētajām izmaiņām, Iekšlietu ministrijas  Informācijas centram budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” izmaiņu veikšanai sistēmās būs nepieciešams papildu finansējums 200 000 euro apmērā.
Lūdzam sagatavot likumprojekta sākotnējās ietekmes novērtējuma ziņojuma 3. sadaļu, ietverot tajā tekstu šādā redakcijā:
“Lai nodrošinātu nepieciešamo informācijas sistēmu pilnveidošanu, Iekšlietu ministrijas  Informācijas centram budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” izmaiņu veikšanai sistēmās nepieciešams papildu finansējums 200 000 euro apmērā.
Kapitālie izdevumi:2361 cilvēkstundas (Cilvēkstundu skaits aprēķināts pamatojoties uz veicamo darbu analīzi un līdzīgu darbu veikšanai patērēto laiku citās Iekšlietu ministrijas Informācijas centra uzturētajās sistēmās, kā arī veikto priekšizpēti) x 84,71 euro (ar PVN 21%) (vienas cilvēkstundas izmaksas noteiktas saskaņā ar līdzvērtīgu informācijas sistēmu pilnveidošanas  pakalpojumu saņemšanu)  = 200 000  euro (EKK 5140 “Nemateriālo ieguldījumu izveidošana”).    
Informācijas sistēmu izstrādes darbiem nepieciešama vismaz viens gads pēc finansējuma piešķiršanas.
Papildus nepieciešamais finansējums izstrādātās sistēmas uzturēšanai tiks pieprasīts saskaņā ar Ministru kabineta 2023.gada 17.janvāra noteikumu Nr.15 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 9.5.apakšpunktu, ņemot vērā izmaiņas izdevumos pabeigto no valsts budžeta finansēto kapitālo ieguldījumu uzturēšanai, ja finansējums kapitālo ieguldījumu veikšanai tika piešķirts kā finansējums prioritārajam pasākumam un ir terminēts.".
Piedāvātā redakcija
-
	Inese Sproģe (IEM)

	3.
	MK sēdes protokollēmuma projekts
 Likumprojekts "Likumprojekts ""Grozījumi Krimināllikumā"
 "
	Iebildums
Papildināt Ministru kabineta sēdes protokollēmuma projektu ar jaunu punktu šādā redakcijā:
“Jautājumu par papildu nepieciešamā finansējuma piešķiršanu Iekšlietu ministrijai budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” informācijas sistēmu pilnveidošanai 200 000 euro apmērā izskatīt Ministru kabinetā likumprojekta “Par valsts budžetu 2024. gadam un budžeta ietvaru 2024., 2025. un 2026.gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.”.
 
Piedāvātā redakcija
-
	Inese Sproģe (IEM)

	4.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Tiesiskās skaidrības nodrošināšanai, lūdzam papildināt likumprojekta sākotnējās ietekmes novērtējuma ziņojuma 1.3. sadaļu ar informāciju par to, kādas sekas ir paredzētas personai, kas probācijas uzraudzības kā pamatsoda laikā izdara jaunu noziedzīgu nodarījumu.
 
Piedāvātā redakcija
-
	Inese Sproģe (IEM)



